CELEX: 62008CN0252
Language: fi
Date: 2008-06-12 00:00:00
Title: Asia C-252/08: Kanne 12.6.2008 — Euroopan yhteisöjen komissio v. Maltan tasavalta

2.8.2008   
            
            
               FI
            
            
               Euroopan unionin virallinen lehti
            
            
               C 197/15
            
         Kanne 12.6.2008 — Euroopan yhteisöjen komissio v. Maltan tasavalta
   (Asia C-252/08)
   (2008/C 197/26)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: L. Flynn ja A. Alcover San Pedro)
   
      Vastaaja: Maltan tasavalta
   Vaatimukset
   
               —
            
            
               on todettava, että Maltan tasavalta ei ole noudattanut tiettyjen suurista polttolaitoksista ilmaan joutuvien epäpuhtauspäästöjen rajoittamisesta 23.10.2001 annetun Euroopan parlamentin ja neuvoston direktiivin 2001/80/EY (1) (EYVL L 309, s. 1) 4 artiklan 1 kohdan, kun se luetaan yhdessä direktiivin liitteiden IV A, VI A ja VII A kanssa, eikä 12 artiklan, kun se luetaan yhdessä direktiivin liitteen VIII A.2 kanssa, mukaisia velvoitteitaan, koska se ei ole soveltanut direktiiviä asianmukaisesti Delimaran voimalaitoksen Phase One -höyryvoimalan toimintaan eikä Marsan voimalaitoksen toimintaan.
            
         
               —
            
            
               Maltan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että Delimaran voimalaitoksen Phase One -höyryvoimalassa ei noudateta direktiivissä vahvistettuja rikkidioksidien, typen oksidien ja hiukkasten päästöraja-arvoja.
   Komissio väittää lisäksi, että Malta ei ole noudattanut vaatimusta rikkodioksidi-, typen oksidi- ja hiukkaspitoisuuksien jatkuvista mittauksista Delimaran voimalaitoksen Phase One -höyryvoimalan eikä Marsan voimalaitoksen osalta.
   
      (1)  EYVL L 309, s. 1.